== Mulig slægt ==
Om der var efterslægt, vides ikke med sikkerhed, men ved fængslingen sattes en 4-årig datter i pleje hos hospitalspræsten ved [[Ribe Hospital]] ([[Sankt Katharine Kirke (Ribe)|Skt. Katharine Kirke]]), hvor hun imidlertid formentlig døde 1649. Der var formentlig flere børn, da man ud fra begravelsesregnskaber ved, at Laurids Splid tilbage i 1628 havde en anden datter, som døde. En slægt af praktiserende kloge mænd og koner i [[Sønder Nissum Sogn]] nedstammende fra Christen Pilgaard (1643-1718) berettes at nedstamme fra Maren Splid. Præsten i [[Vilslev]]-[[Hunderup (Esbjerg Kommune)|Hunderup]] Christen Olesen Lønne, som betegnedes underlig og drikfældig, kan også tænkes at have været gift med en Splid-datter, idet hans far Oluf Pedersen må være den omtalte hospitalspræst.<ref>[http://minjyskeslaegt.dk/index.php?title=Christen_Larsen_(Ulfkj%C3%A6r)_%26_Kirstine_Lauridsdatter Min jyske slægt]</ref>
Personbillede_savnes Jura Historie Retsvæsen Død Kriminalitet